Ούλβχιλντ Χάακονσντοττερ

Η Ούλβχιλντ Χάακονσντοττερ (Σουηδ.:Ulfhild, περί το 1095 - περί το 1148) ήταν μεσαιωνική Σκανδιναβή βασίλισσα, βασίλισσα της Σουηδίας (1117 - 1125 και 1134 - 1138) μέσω του γάμου της με τους βασιλείς Ίνγκε Β΄ της Σουηδίας και Σβέρκερ Α΄ της Σουηδίας και βασίλισσα της Δανίας (1130 - 1134) μέσω του γάμου της με τον Νιλς της Δανίας. H Ούλβχιλντ είχε σημαντική επίδραση στα ιστορικά γεγονότα της Σκανδιναβίας τον 12ο αιώνα και είχε σημαντική προσφορά στη Ρωμαιοκαθολική εκκλησία αλλά οι πηγές της εποχής της σχετικά με την ίδια είναι ανεπαρκείς. Η καταγωγή της ήταν από τη Νορβηγία, κόρη του Νορβηγού μεγιστάνα Χάακον Φίνσον από την Οικογένεια των Θζόττα, το όνομα της μητέρας της είναι άγνωστο αλλά ανεπιβεβαίωτες πηγές λένε ότι μητέρα της ήταν η Μαργαρίτα Φρέντκουλα κόρη του Ίνγκε του Πρεσβύτερου. Adolf Schück, "Drottning Ulvhilds härkomst", Personhistorisk tidskrift, 1953, pp. 29-30.

Πρώτος γάμος 

Η Ούλβχιλντ Χάκονσντόττερ παντρεύτηκε στον πρώτο της γάμο τον Ίνγκε τον Νεότερο (1116) την εποχή που ήταν συμβασιλέας της Σουηδίας με τον μεγαλύτερο αδελφό του Φίλιππο της Σουηδίας, δεν απέκτησαν παιδιά. Ο Φίλιππος πέθανε υπό ανεξιχνίαστες συνθήκες (1118) και ο σύζυγος της Ούλβχιλντ παρέμεινε μοναδικός βασιλιάς της Σουηδίας μέχρι τον θάνατο του την περίοδο 1125 - 1129. Peter Sawyer. När Sverige blev Sverige. Alingsås: Viktoria, 1991, pp. 38-9. Ο τρόπος θανάτου του συζύγου της είναι ανεξακρίβωτος, μερικές πληροφορίες λένε ότι δολοφονήθηκε στο αβαείο της Βρέτας, άλλες πληροφορίες λένε ότι δηλητηριάστηκε από την ίδια την Ούλβχιλντ και τον ερωμένο της Σβέρκερ ο οποίος θα είναι και ο μελλοντικός σύζυγος της. Åke Ohlmarks, Alla Sveriges kungar. Stockholm; Gebers, 1972, p. 36.

Δεύτερος γάμος 

Μετά τον θάνατο του Ίνγκε στη Σουηδία ξέσπασαν πολιτικές ταραχές, η Ούλβχιλντ προτίμησε να πάει στη Δανία αντί να επιστρέψει στην πατρίδα της τη Νορβηγία πιθανότατα επειδή εκεί είχε πολλούς συγγενείς και συμμάχους. Dick Harrison, Sveriges historia 600-1350. Stockholm: Norstedts, 2009, p. 210. Στη Δανία παντρεύτηκε τον βασιλιά Νιλς της Δανίας σε δεύτερο γάμο του μετά τον θάνατο της πρώτης συζύγου του Μάργκαρετ του Φρέντκουλλα (περί το 1130). Ο θετός γιος της Μάγκνους Α΄ της Σουηδίας, γιος του Νιλς και της Μάργκαρετ έγινε βασιλιάς μεγάλου τμήματος της Σουηδίας, η Ούλβχιλντ έστρεψε τον θετό γιο της εναντίον του ξαδέλφου του Κνούτου Λαβάρντ, Adolf Schück, "Drottning Ulvhilds härkomst", Personhistorisk tidskrift, 1953, p. 27 ο Κνούτος δολοφονήθηκε τελικά από τον Μάγκνους (1131). Στη Δανία ξέσπασε εμφύλιος πόλεμος, ο Έρικ ο Αλησμόνητος που διεκδικούσε το στέμμα της χώρας κήρυξε τον πόλεμο στον Νιλς και στον γιο του Μάγκνους, τελικά δολοφονήθηκαν και οι δύο. 

Ο γάμος του Νιλς με την Ούλβχιλντ στο μεταξύ δεν πήγαινε καθόλου καλά, το μεγαλύτερο πρόβλημα το είχαν στην επικοινωνία αφού ο Νιλς ήταν περίπου 30 χρόνια μεγαλύτερος του. Ο κορυφαίος Δανός ιστορικός Σάξων ο Γραμματικός γράφει : "Όταν άκουσαν οι Σουηδία ότι ο Μάγκνους βρισκόταν σε πόλεμο στη Δανία βρήκαν έναν ευγενή ταπεινής καταγωγής τον Σβέρκερ και τον έκαναν βασιλιά τους, δεν ήθελαν να τους κυβερνάει ένας ξένος. Ο Νιλς παντρεύτηκε την Ούλβχιλντ από τη Νορβηγία μετά τον θάνατο της πρώτης συζύγου του Μάργκαρετ αλλά ο γάμος δεν πήγαινε καθόλου καλά, ο Σβέρκερ έστειλε απεσταλμένους στη Δανία και τη ζήτησε σε γάμο, εκείνη δέχτηκε. Λίγο αργότερα η Ούλβχιλντ επέστρεψε στη Σουηδία και παντρεύτηκε τον Σβέρκερ, στη συνέχεια ο Σβέρκερ έδιωξε την ερωμένη και έκανε με την Ούλβχιλντ γιο τον Κάρολο, τον μετέπειτα βασιλιά". Saxo Grammaticus, Danmarks krønike. København; Asschenfeldt's Stjernebøger, 1985, II, pp. 81. 

Τρίτος γάμος 

Η χρονολογία που έγινε το γεγονός βρίσκεται την περίοδο (1132 - 1134), η Ούλβχιλντ από την ημέρα που έγινε χήρα από τον Ίνγκε βρέθηκε ξαφνικά κάτοχος της τεράστιας περιουσίας του Οίκου του Στένκιλ η οποία με τον θάνατο του Ίνγκε είχε εξαλειφθεί. Ο γάμος της με τον Σβέρκερ νομιμοποίησε τα δικαιώματα του άσημου νέου συζύγου της στον θρόνο της Σουηδίας την ίδια εποχή που κατείχε τον θρόνο ένας Δανός, ο θετός γιος της Μάγκνους. Ο τρίτος της γάμο δεν δημιούργησε κανένα πρόβλημα στις σχέσεις της Ούλβχιλντ με την εκκλησία, αντίθετα επαινέθηκε σημαντικά για τις δωρεές της και για την ίδρυση μοναστηριών όπως της Αλβάστρα και της Νιντάλα (1143). Sven Tunberg, Sveriges historia till våra dagar. Andra delen. Äldre medeltiden. Stockholm: P.A. Norstedt & Söners Förlag, 1926, p. 41; Dick Harrison, Sveriges historia 600-1350. Stockholm: Norstedts, 2009, p. 174. Η Αλβάστρα ιδρύθηκε σε έδαφος το οποίο ανήκε στην προίκα της με τον γάμο της με τον Σβέρκερ. Sven Tunberg, Sveriges historia till våra dagar. Andra delen. Äldre medeltiden. Stockholm: P.A. Norstedt & Söners Förlag, 1926, p. 41.
Μετά από τουλάχιστον μια δεκαετία βασιλείας η Ούλβχιλντ πέθανε την περίοδο (1143 - 1150), ο Σβέρκερ μετά τον θάνατο της παντρεύτηκε σε δεύτερο γάμο τη Ριτσέζα της Πολωνίας χήρα του παλιού αντιπάλου του Μάγκνους Α΄ της Σουηδίας. Ο σκοπός του νέου του γάμου ήταν πολιτικός ώστε να διαλύσει οποιαδήποτε αντίσταση υπήρχε σε βάρος του από τους οπαδούς του Μάγκνους. Sawyer, Peter. När Sverige blev Sverige. Alingsås: Viktoria, 1991, p. 42.

Κληρονόμοι

Με τον τρίτο γάμο της με τον Σβέρκερ τον Πρεσβύτερο παιδιά της ήταν:

Έλενα της Σουηδίας, βασίλισσα της Δανίας
Ιωάννης, πρίγκιπας της Σουηδίας (πέθανε μεταξύ 1150 - 1153)
Κάρολος Ζ΄ της Σουηδίας
Ιγκεγκέρδη Σβέρκερσντόττερ (πέθανε 1204), μοναχή στο αβαείο του Βρέτα

Παραπομπές

Πηγές

Sven Tunberg, "Ulfhild", in Nor
disk Familjebok, 2nd Edition, [1]
Lars O. Lagerqvist (1982). "Sverige och dess regenter under 1.000 år",("Sweden and its rulers during 1000 years"). (in Swedish). Albert Bonniers Förlag AB. 
Gunnar Hedin, Sveriges kungar och drottningar under 1000 år (The kings and Queens of Sweden during 1000 years) (In Swedish). Borås: Företagsgruppen, 2002 

Κατηγορία:Βασίλισσες της Σουηδίας
Κατηγορία:Βασίλισσες της Δανίας